Vadum IacobGesher Benot Ya'aqov (Israelis borealis physicalis

)  
Vadum IacobGesher Benot Ya'aqovVadum Iacob  
*Gesher Benot Ya'aqov*Situs in Israële septentrionali
**Vadum Iacob** est locus in valle superiori fluminis Iordanis ubi via antiqua a Palaestina Damascum usque olim hoc flumen transiit. Hic reperta sunt vestigia habitationis hominum (speciei fortasse *Hominis erecti*) aevo Acheulio annis circiter 800 000 a.p. frequentatae. Locus ab archaeologos nomine Hebraico hodierno appellari solet **Gesher Benot Ya'aqov** (גשר בנות יעקב, scilicet "pons filiarum Iacob").

Eodem loco super ripam dextram anno 1178 iussu regis Balduini IV arx constructa est, nomine "Castelletum" seu Francogallice *Chastellet*, ad regnum Hierosolymitanum defendendum, quae die 30 Augusti 1179 a Saladino expugnata et delapidata est(en). Vadum Iacob est etiam locus proelii die 27 Septembris 1918 inter Britannos et Ottomanidas commissi.

Loci archaeologici palaeolithici
--------------------------------

E loco cultus Acheulii qui "a ponte ad septentrionem versus" nuncupatur vestigia animalium reportata sunt *Gazella gazella*, *Dama mesopotamica*, *Equus* cf. *africanus*, *Palaeoloxodon antiquus*, *Testudo* sp. fortasse *Bos*; bivalvium *Pisidium moitessierianum*, Unioidarum sp.; gastropodum *Xeropicta vestalis joppensis*, *Xerocrassa langloisiana improbata*, *Gyraulus crista*, *Melanopsis costata*, *Melanopsis buccinoidea*, *Melanopsis* sp. *Theodoxus michonii*, *Valvata saulcyi*, *Heleobia longiscata*, *Heleobia contempta*, *Heleobia* sp. *Bithynia phialensis*, *Bithynia* sp. *Viviparus* sp. *Bellamya* sp. Eodem loco plantae specierum sex combustae sunt quorum tres edules, scilicet *Olea europaea*, *Hordeum vulgare*, *Vitis vinifera*. Vestigia reperta sunt seminum edulium *Euryalis ferocis,* plantae aquaticae.

Notae
-----

1. 1 2  "in loco qui dicitur vadum Iacob" (p. 648 apud *Google Books*); "in loco cui nomen Castelletum adfuit, et exinde per locum cui nomen vadum Iacob ...": Willelmus Tyrensis, *Historia rerum in partibus transmarinis gestarum* 22.22
2. ↑  "quoddam castellum fortissimum in terra Saladini ad vadum Iacobi firmaverunt": *Chronicon Iohannis Bromton* anno 1177/1178 (col. 1137 apud *Google Books*)
3. ↑  Sharon et al. (2010)
4. ↑  Goren-Inbar et al. (2004)
5. ↑  Goren-Inbar et al. (2014)

Bibliographia
-------------

* Naama Goren-Inbar, Nira Alperson, Mordechai E. Kislev, Orit Simchoni, Yoel Melamed, Adi Ben-Nun, Ella Werker, "Evidence of Hominin Control of Fire at Gesher Benot Ya`aqov, Israel" in *Science* Vol. 304 (30 Aprilis 2004) Epitome
* Naama Goren-Inbar, Yoel Melamed, Irit Zohar, Kumar Akhilesh, Shanti Pappu, "Beneath Still Waters - Multistage Aquatic Exploitation of Euryale ferox (Salisb.) during the Acheulian" in *Internet Archaeology* (2014)
* Naama Goren-Inbar, Idit Saragusti, "An Acheulian Biface Assemblage from Gesher Benot Ya'aqov, Israel: Indications of African Affinities" in *Journal of Field Archaeology* vol. 23 (1996) pp. 15-30
* Naama Goren-Inbar, Gonen Sharon, "Invisible handaxes and visible Acheulian biface technology at Gesher Benot Ya‘aqov, Israel"
* Gonen Sharon et al. "New Evidence for the Northern Dead Sea Rift Acheulian" in *PaleoAnthropology* (2010) pp. 79−99

Nexus interni
-------------

* ʾUbaydiya

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Vadum Iacob** spectant (Bnot Ya'akov Bridge, Daughters of Jacob Bridge). |

* "Gesher Benot Ya'aqov: an Introduction" apud Universitatem Hebraicam Hierosolymitanam
* "Gesher Benot Ya'aqov (Israel)" apud *About: Education*